**Spune-mi, suflețele !**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Râde nufărul gândirii

Și iar zburdă prin grădină

Cum zburdă după înghețuri

Hoardele de brebenei,

Dar și versul cântă-n mine

Și prin râuri de lumină

Bate-n cufărul visării

Cu glas sfânt de clopoței.

Că sorb sângele din floare

Mă bucur peste măsură

Cum se bucură-n amiază

Trestia visând pe lac,

Dar ce focuri zac în tine

De-mi provoacă-n vers arsură

Și mă-ndeamnă-n bucurie

Din rime să-ți fac iatac?

Bucuros mă simt în toate

Și prin delta fericirii

Navighez plin de speranță

Prin tăcerea unui zvon,

Eu te văd o floare rară

Și din cupa ne-mplinirii

M-ar durea să-mi dai din frunze

Dioxidul de carbon!

Dar din focul din cuvinte

Pun în strai de sărbătoare

Polenul ce cheamă-n suflet

Fluturașii din genuni,

Spune-mi suflețele, oare,

Cin’ te saltă către soare

Cum un clopot către ceruri

Saltă omu-n rugăciuni?

25.09.2019